b'\n_START_ARTICLE_\nStikkflue\n_START_SECTION_\nUtseende\n_START_PARAGRAPH_\nDet er flere ytre kjennetegn som skiller familiegruppen m\xc3\xb8kkfluer fra andre n\xc3\xa6rst\xc3\xa5ende fluer. For en generell beskrivelse se hovedsiden om m\xc3\xb8kkfluer._NEWLINE_Kroppen er 6-7 millimeter lang. Den har en kort, fremoverrettet sugesnabel og ligner litt p\xc3\xa5 tsetsefluene. Utseendet er ganske lik stor husflue, men stikkflue skiller seg fra stor husflue p\xc3\xa5 sugesnabelen som stikker frem foan hodet. Husfluene har sugende munndeler. _NEWLINE_Larvene er av den vanlig fluetype (maggot). De er radikalt forskjellige fra de voksne, b\xc3\xa5de i levevis og i kroppsbygning. De er mer eller mindre kjegleformede med hodet i den spisse enden. De har ingen form for bein men p\xc3\xa5 grensen mellom hvert ledd sitter en liten forh\xc3\xb8yning som b\xc3\xa6rer korte pigger som hjelper dem \xc3\xa5 feste seg til underlaget.\n_START_SECTION_\nLevevis\n_START_PARAGRAPH_\nStikkflue er en blodsugende flue og er ganske vanlig i Norge. Den er  f\xc3\xb8rst og fremst er \xc3\xa5 finne i fj\xc3\xb8s og staller. Begge kj\xc3\xb8nn suger blod fra husdyr, en sjelden gang ogs\xc3\xa5 fra mennesker. Stikket kl\xc3\xb8r ikke, slik som myggstikk, og det er vanligvis ikke noen s\xc3\xa6rlig hevelse. I Norge flyr den fra mai til oktober. Midt p\xc3\xa5 sommeren kan den p\xc3\xa5treffes ute,  men den lever for det meste i fj\xc3\xb8s og staller. _NEWLINE_Stikkfluene kan spre noen sykdommer p\xc3\xa5 husdyr, den kan ogs\xc3\xa5 v\xc3\xa6re b\xc3\xa6rer av (spre) parasitter._NEWLINE_Larvene  lever i ku- og hestem\xc3\xb8kk (saprofager), og bidrar  til nedbrytingen og dermed til stoffkretsl\xc3\xb8pet. _NEWLINE_Stikkflue  tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r en metamorfose i l\xc3\xb8pet av utviklingen. Mellom larvestadiet og det voksne stadiet er et puppestadie,  en hvileperiode, der fluens indre og ytre organer endres. Helt mot slutten av puppestadiet bl\xc3\xa5ser fluen opp en \xc2\xabballong\xc2\xbb, bak spalte\xc3\xa5pning kalt frontalsuturen. Dette er n\xc3\xb8dvendig eller i alle fall til god hjelp, for \xc3\xa5 komme seg ut av puppehylsteret. Utviklingstiden eller generasjonstiden er avhengig av temeraturen.'